**Ție,bunico**

*Gustavo El*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Chiar dacă trupul ți s-a stins

Și astăzi stai cu îngerașii

Bunica mea cu părul nins

Te pomenesc cu drag urmașii

Și n-am să uit întreaga viață

Cum mi-ai vorbit de alfabet

Sau vremea-ceea când la piață

Te însoțeam să-mi iei șerbet

Nu voi uita nici de copaia

În care mă scăldai cu drag

Sau cum mă apărai de ploaia

Ce îți bătea adesea-n prag

Sau cum să uit când sora mea

Te așeza cu drag în poale

Și părul nins ți-l pieptăna

Că asta îndrăgeai matale?

Nici cum ne așteptai la colț

Cu-atâta grijă!N-am să uit

Baticul de pe cap și-un șorț

Și bunătățile ce le-ai gătit

Adult sunt azi și îmi doresc

Să știi,bunica mea din Rai

Că din suflet îți mulțumesc

Pentru tot ce îmi citeai:

“Balada unui greier mic”

Îmi citeai seara la culcare

Cu ouă scoase din curnic

Uite cât m-ai făcut de mare!

Și-mi va fi dor ca-n bătătură

Să te mai văd umblând,bunică

Aș vrea numai o picătură

Din tot ce-ai însemnat,Anică

Dar ce sunt eu?Un muritor

Ce n-are vreun cuvânt de spus

Deci dacă o să-mi fie dor

Te voi găsi în vers,mai sus

Bunica mea cu păr cărunt

Ce mi-ai ghidat atâția pași

Vreau să știi că mândri sunt

De-aici de jos,ai tăi urmași:

Sunt mândri c-au avut bunică

Pe cea mai dulce tanti-Anică!